stanford-oval/wikipedia huggingface dataset:
ישראל גולדשטיין
הערות שוליים

↑  יומני דוד בן-גוריון, 21 באוקטובר 1948.
↑  ראו "שנת מעבר: ניו יורק וירושלים 1960–1962".
↑  אלון גל, "ישראל ויהדות אמריקה - העלייה שנשכחה", בתוך צבי צמרת וחנה יבלונקה (עורכים), מדינת ישראל - העשור השני, הוצאת יד יצחק בן-צבי, תש"ס, עמ' 332–342.
↑  ארועי יום ירושלים נפתחו בהענקת תארים ליקירי העיר, דבר, 27 במאי 1976
| --- | --- |
בקרת זהויות :  NLI: 987007261974905171  PLWABN: 9810697362405606  BnF: cb12811509r (data)  CiNii: DA14260702  GND: 119259168  ISNI: 0000 0001 1455 8935  LCCN: n80131818  NKC: xx0210262  NLA: 35131946  NTA: 068828160  SNAC: w6qn9zpv  SUDOC: 126210276  Trove: 836266  VIAF: 118236502   WorldCat (עם VIAF): 118236502
יחסי הונגריה–פורטוגל

| יחסי הונגריה–פורטוגל |
| --- | --- |
הונגריה: פורטוגל


הונגריה: פורטוגל
שטח (בקילומטר רבוע)
93,028: 92,090
אוכלוסייה
9,665,063: 10,421,898
תמ"ג (במיליוני דולרים)
212,389: 287,080
תמ"ג לנפש (בדולרים)
21,975: 27,546
משטר
רפובליקה

שגרירות פורטוגל בבודפשט
יחסי הונגריה–פורטוגל הם יחסי החוץ בין פורטוגל להונגריה. שתי המדינות חברות מלאות בנאט"ו ובאיחוד האירופי.
היסטוריה

אליזבת מתורינגיה, מלכת הונגריה הייתה דודתה של איזבל מאראגון, אשתו של דיניש, מלך פורטוגל. פדרו, דוכס קוימברה ערך ביקור בממלכת הונגריה בין השנים 1425–1428, ולחם עבור זיגיסמונד, מלך הונגריה במהלך המלחמות ההוסיטיות בבוהמיה.
האימפריה האוסטרו-הונגרית הכירה ברפובליקה הפורטוגזית הראשונה באוקטובר 1910, לאחר מהפכת אוקטובר בפורטוגל. לאחר התבוסה במלחמת העולם הראשונה, יצאו קרל הראשון, קיסר אוסטריה ומלך הונגריה ומשפחתו לגלות במדירה בפורטוגל. אפונסו קוסטה חתם על חוזה טריאנון לטובת פורטוגל ב-4 ביוני 1920, כחלק מבעלות הברית המנצחות, עמן השיגה הונגריה חוזה שלום אך איבדה חלקים גדולים משטחה.
במהלך מלחמת העולם השנייה סייע שגריר פורטוגל בבודפשט, קרלוס סמפאיו גארידו, לכ-1,000 יהודים להימלט מגרמניה הנאצית לפורטוגל. לאחר המלחמה יצא מיקלוש הורטי לגלות באסטוריל בפורטוגל, שם מת בשנת 1957.
פורטוגל והונגריה חידשו את היחסים הדיפלומטיים הישירים ב-1 ביולי 1974, לאחר סיום המשטר האנטי-קומוניסטי אסטדו נובו על ידי מהפכת הציפורנים הפורטוגזית ב-25 באפריל 1974. פורטוגל הצטרפה לאיחוד האירופי בשנת 1986, הונגריה הצטרפה אחריה בשנת 2004 לאחר נפילת חומת ברלין בשנת 1989, בה מילאה הונגריה תפקיד מהותי.
יחסי סחר

בשנת 2016, פורטוגל ייצאה סחורות בשווי 200.4 מיליון אירו להונגריה, מתוכם 36.1% מכונות ומכשירים, 16.0% פלסטיק, 13.0% כלי רכב וחלקי רכב ו-6.0% מוצרים כימיים-פרמצבטיים. באותה תקופה הונגריה ייצאה סחורות בשווי 271.7 מיליון אירו לפורטוגל, מתוכם 35.6% מכונות ומכשירים, 26.7% כלי רכב וחלקי רכב, 16.4% מוצרים כימיים-פרמצבטיים ו-3.7% מכשירים אופטיים ודיוק.
בשנת 2015 דורגה הונגריה במקום ה-26 בתור לקוחה ובמקום ה-27 כספקית לסחר חוץ פורטוגלי. בסחר החוץ ההונגרי בשנת 2015 פורטוגל הייתה במקום ה-32 בקרב הקונים ובמקום ה-37 בקרב הספקים.
נציגויות דיפלומטיות

פורטוגל מחזיקה בהונגריה שגרירות בבודפשט.
הונגריה מחזיקה בפורטוגל שגרירות בליסבון ו-3 קונסוליות כבוד בפונשל, טאווירה ופורטו.
יונה אושפיז (תעשיין)

| --- | --- |
אין תמונה חופשית
 לידה:  1908 ליטא
 פטירה:  12 באוקטובר 1970 (בגיל 62 בערך)
 תאריך עלייה:  1936
 פעילות בולטת:  הקים את חברת "יונה אושפיז מנועי חשמל"
 מקצוע:  תעשיין
 בת זוג:  יונה אושפיז
 
יונה אושפיז (1908 – 12 באוקטובר 1970) היה תעשיין בארץ ישראל, שהקים את חברת "יונה אושפיז מנועי חשמל". גם אשתו, יונה אושפיז, הייתה תעשיינית ויזמית.
יונה אושפיז נולד בליטא. בוגר הגימנסיון הייהודי בקובנה. עלה לארץ ישראל ב-1936 לאחר שסיים לימודי הנדסת חשמל ומכונות בגרנובל - צרפת. מחלוצי התעשייה הארץ-ישראלית והישראלית בענפי המתכת והחשמל.
ב-1938 יזם והקים, פיתח וייצר מנועים חשמליים במסגרת חברת "יונה אושפיז מנועי חשמל". עם הקמתה ובמהלך מלחמת העולם השנייה עיקר פעילות החברה היה במתן שירותים אלקטרו-מכניים, תיקון ושיפוץ מכונות וציוד חשמלי, מנועים וגנרטורים לרשויות המנדט הבריטי ולתעשייה הארץ-ישראלית. בסוף שנות הארבעים הוחל בייצור מנועים חשמליים תלת פאזיים.
בשנת 1940 הכיר את יונה קוברינסקי, והם נישאו ב-1942. לאחר נישואיהם שניהם נשאו את אותו שם, יונה אושפיז.
פעילות החברה והיקף מוצריה נעשו במקביל להתפתחות התעשייה הישראלית לגווניה ולצרכיה השונים. החברה עסקה, בין היתר, בבניית תחנות כוח עבור חברת החשמל לישראל, מערכות שאיבת המים עבור חברת חברת מקורות, ומתקנים שונים עבור בתי זיקוק לנפט, מתקני תעשייה כימית בנגב ובים המלח, מפעל נשר חיפה ומפעלי נייר אמריקאים ישראליים,
ב 1956 קיבל מדליית זהב של משרד התעשייה והמסחר - כהוקרה על היותו חלוץ ומבעלי היוזמה הראשונים של תעשיית החשמל בישראל.
יונה אושפיז נפטר באוקטובר 1970 ונטמן בבית העלמין בקרית שאול.
הערות שוליים

↑  מסחר ותעשייה, הצופה, 10 בדצמבר 1945
↑  יונה אושפיז ז"ל, דבר, 14 באוקטובר 1970
לאון שארל תבנין

| --- | --- |

 לידה:  30 במרץ 1857 מו, צרפת 
 פטירה:  21 בספטמבר 1926 (בגיל 69) פריז, צרפת 
 מדינה:  צרפת 
 השכלה:  אקול פוליטקניק  טלקום פריז 
 מעסיק:  טלקום פריז 
 פרסים והוקרה:  קצין בלגיון הכבוד 
 
לאון שארל תבנין (30 במרץ 1857 - 21 בספטמבר 1926) היה מהנדס טלגרף צרפתי, שהרחיב את חוק אוהם לניתוח של מעגלים חשמליים מורכבים.
חייו

תבנין נולד במו שבצרפת, הוא סיים את לימודיו באקול פוליטקניק שבפריז בשנת 1876. ב-1878 הוא הצטרף לחיל ההנדסה כמהנדס טלגרף, שם הוא עבד על פיתוח קווי טלגרף ארוכים מתחת לאדמה.
בשנת 1882 הוא מונה כמפקח הוראה בגרנד אקול לטלגרפיה שבפריז, והחל לפתח עניין רב בבעיות במדידה במעגלים חשמליים.
כתוצאה מכך שלמד את חוקי קירכהוף וחוק אוהם, הוא פיתח את המשפט המפורסם שלו, משפט תבנין שאיפשר לחשב זרמים במעגלים חשמליים מורכבים ולפשט מעגלים מורכבים למעגלים פשוטים יותר באמצעות שקול תבנין למעגלים חשמליים.
לאחר שנהיה לראש המשרד של הקווים, הוא החל ללמד מקצועות נוספים מחוץ לגרנד אקול לטלגרפיה, כולל קורס במכניקה במכון הלאומי לאגרונומיה.
בשנת 1896 הוא מונה למנהל בית הספר להנדסת טלגרף, ובשנת 1901, נהיה המהנדס הראשי של סדנאות הטלגרף.
בשנת 1926 הוא נלקח לטיפול בפריז, שם גם נפטר.
תבנין היה נגן כינור מוכשר, תחביב נוסף שהיה לו זה דיג, הוא נשאר רווק כל חייו אבל התגורר עם בת דודה אלמנה של אמו ושתי בנותיה שהוא אחר כך אימץ. תבנין התייעץ עם כמה חוקרים ידועים באותו זמן, והתעוררה מחלוקת באשר לשאלה האם המשפט שלו עולה בקנה אחד עם העובדות. זמן קצר לפני מותו חבר ביקר אותו והוא הופתע לשמוע ממנו שהמשפט שלו התקבל בעולם.
הוא השאיר אחריו בקשה רשמית שאף אחד מלבד משפחתו לא יהיה בהלווייתו ושעל ארונו לא יונח דבר מלבד ורד מגינתו, כך הוא נקבר במו.
תבנין זכור כמהנדס ומועסק לדוגמה, חרוץ, עובד קשה, בעל מוסריות גבוהה, קפדן בעקרונותיו אך נחמד.
ראו גם

משפט תבנין
הרמן פון הלמהולץ
יחסי הונגריה–פקיסטן

| יחסי הונגריה–פקיסטן |
| --- | --- |
הונגריה: פקיסטן


הונגריה: פקיסטן
שטח (בקילומטר רבוע)
93,028: 796,095
אוכלוסייה
9,665,063: 252,259,078
תמ"ג (במיליוני דולרים)
212,389: 338,368
תמ"ג לנפש (בדולרים)
21,975: 1,341
משטר
רפובליקה: רפובליקה אסלאמית פדרלית ודמוקרטיה פרלמנטרית

יחסי הונגריה–פקיסטן הם היחסים הפוליטיים, הכלכליים והתרבותיים שבין הונגריה לבין הרפובליקה האסלאמית של פקיסטן. שתי המדינות כוננו יחסים דיפלומטיים ב-26 בנובמבר 1965. מאז 1970, הונגריה מחזיקה שגרירות באסלאמאבאד יחד עם קונסוליה בקראצ'י וקונסוליה כללית בלאהור. פקיסטן מחזיקה שגרירות בבודפשט.
שיתופי פעולה

ממשלת הונגריה מביעה רצון רב בהגברת הסחר והיחסים הכלכליים עם פקיסטן, הממשלה שוקלת לבחון שוקי סחר חדשים יחד עם הרחבת תחום המסחר על מנת להגביר את הפעילות העסקית שלה ברחבי פקיסטן. השגריר ההונגרי בפקיסטן, איסטבאן סאבו, ציין דברים אלו לאחר שפנה ללשכת המסחר והתעשייה של אסלאמאבאד (ICCI). בנוסף, השגריר ציין כי הונגריה ופקיסטן נהנות ממערכת יחסים לבבית וכי שתי המדינות מפעילות מאמצים רבים על מנת לשפר את היחסים הכלכליים והבילטראליים ביניהן. השגריר ציין כי הונגריה השקיע מעל 1.4 מיליארד דולר במגזר האנרגיה בפקיסטן, בעוד שבשנת 2012 היקף הסחר בין המדינות הסתכם ב-56 מיליון דולר אמריקאי. MOL היא החברה ההונגרית הגדולה בפקיסטן בתחום הנפט, אשר מספקת מקום עבודה ל-600 תושבים.
ממשלת הונגריה העניקה לפקיסטן סיוע הומניטרי במהלך רעידות האדמה בקשמיר בשנת 2005 ובמהלך השיטפונות ב-2010.
יחסים כלכליים

בשנת 2016, ייצאה הונגריה לפקיסטן סחורה בשווי 53.2 מיליון דולר אמריקאי. נתחים גדולים מהסחורה הם אביזרי משרד, טורבינות גז, טלפונים, בגדים משומשים, מכוניות, מכסי פלסטיק, נייר טואלט, זרעים ומים בטעמים. לעומתה, פקיסטן ייצאה להונגריה סחורה בשווי 17.1 מיליון דולר אמריקאי. נתחים גדולים מהסחורה הם בגדי כותנה, כותנה, ציוד שידור, מלח, ציוד ספורט, אורז, מבודדים חשמליים, טלפונים ונעלי עור.
יחסי הונגריה–צ'ילה

| יחסי הונגריה–צ'ילה |
| --- | --- |
הונגריה: צ'ילה


הונגריה: צ'ילה
שטח (בקילומטר רבוע)
93,028: 756,102
אוכלוסייה
9,665,063: 19,788,712
תמ"ג (במיליוני דולרים)
212,389: 335,533
תמ"ג לנפש (בדולרים)
21,975: 16,956
משטר
מונרכיה חוקתית: רפובליקה דמוקרטית

יחסי הונגריה–צ'ילה הם יחסי החוץ בין הונגריה לבין הרפובליקה של צ'ילה.
היסטוריה

היחסים בין המדינות כוננו ב-14 ביוני 1870, עת כוננה צ'ילה יחסים דיפלומטיים עם ממלכת הונגריה, שהייתה באותה העת חלק מהאימפריה האוסטרו-הונגרית. ב-18 באפריל 1843, במהלך מלחמת העולם השנייה, ניתקה צ'ילה את היחסים עם הונגריה שהייתה חלק ממדינות הציר. ב-15 בינואר 1965 חודשו היחסים בין המדינות, אולם הם נותקו שוב ב-16 באוקטובר 1973 בעקבות ההפיכה בצ'ילה. ב-11 בינואר 1990 בעקבות חזרתה של צ'ילה לדמוקרטיה חודשו היחסים בין המדינות.
נציגויות דיפלומטיות

צ'ילה מחזיקה בהונגריה שגרירותה בבודפשט.
הונגריה מחזיקה בצ'ילה שגרירות סנטיאגו דה צ'ילה ו-5 קונסוליות באריקה, קונספסיון, לה סרנה, פונטה ארנס וולפראיסו.
יחסי הונגריה–סלובניה

| יחסי הונגריה–סלובניה |
| --- | --- |
הונגריה: סלובניה


הונגריה: סלובניה
שטח (בקילומטר רבוע)
93,028: 20,273
אוכלוסייה
9,665,063: 2,118,287
תמ"ג (במיליוני דולרים)
212,389: 68,217
תמ"ג לנפש (בדולרים)
21,975: 32,204
משטר
רפובליקה

ראש ממשלת הונגריה פרנץ גיורצ'אן יחד עם נשיא סלובניה יאנז יאנשה חונכים כביש שחוצה את הגבול בין המדינות, 2007.
יחסי הונגריה–סלובניה הם היחסים הדיפלומטיים הרשמיים שבין הונגריה לבין רפובליקת סלובניה.
היסטוריה

היחסים שבין הונגריה לסלובניה כוננו ב-16 בינואר 1992 מיד לאחר עצמאותה של סלובניה מיוגוסלביה.
ב-7 במרץ 2001 ביקר ראש ממשלת סלובניה יאנז דרנובשק בהונגריה במסגרת ביקור רשמי. ב-8 במאי 2001 ביקר שר החוץ הסלובני ד"ר דימיטרי רופל (אנ') בהונגריה וב-16 במאי התרחש טקס חניכת קו הרכבת ההונגרי-סלובני על גבול שתי המדינות, בעיירה הודוש (אנ') שנמצאת בקרבת מקום. הטקס נעשה בהשתתפות שני ראשי הממשלה של שתי המדינות. ב-1 ביוני 2001 ביקר הנשיא ההונגרי פרנץ מאדל בסלובניה.
שתי המדינות חתמו על למעלה מ-70 הסכמים בילטרליים.
ייצוג

הונגריה מיוצגת בהונגריה בדרג השגרירות באמצעות שגרירות שהיא מחזיקה בליובליאנה, בירת המדינה. הונגריה מיוצגת בסלובניה גם בדרג הקונסולרי באמצעות קונסוליה רשמית שהיא מחזיקה בלנדאווה.
סלובניה מיוצגת בהונגריה בדרג השגרירות באמצעות שגרירות שהיא מחזיקה בבודפשט, בירת המדינה. סלובניה מיוצגת בהונגריה גם בדרג הקונסולרי באמצעות קונסוליה רשמית שהיא מחזיקה בסנטגוטהארד.
כדורגל בברית המועצות

הכדורגל בברית המועצות היה אחד מענפי הספורט הפופולריים והאליפות השנתית בין קבוצות הכדורגל של ברית המועצות, שהתקיימה בשנים 1936–1991 הייתה אחת הנחשבות והמשמעותיות ביבשות אסיה ואירופה כאחד.
בשנים שונות האליפות חולקה למספר ליגות משנה שונות: מאחת (1938 ו-1941) לחמש (1937).
מערך הליגות

ליגת העל - הליגה הבכירה. אלופת הליגה הוכתרה לאלופת המדינה, הקבוצות הפחות טובות ירדו לליגה הראשונה.
ליגה ראשונה - הליגה השנייה בחשיבותה באליפות ברית המועצות. משנת 1946 עד 1969 (למעט עונת 1963) היה זה טורניר רב שלבי: בשלב הראשון נקבעו הזוכים בשלבי בתים, בשלב השני הוקצו המקומות הסופיים בטבלת הטורניר. הקבוצות הטובות ביותר בליגה קיבלו את הזכות לשחק בליגת העל. הקבוצות הגרועות יותר הודחו לליגה השנייה.
הליגה השנייה היא הליגה השלישית בחשיבותה באליפות ברית המועצות. הקבוצות הטובות ביותר בליגה קיבלו את הזכות לשחק בליגה הראשונה.
הליגה השנייה התחתונה היא הליגה הרביעית בחשיבותה באליפות ברית המועצות. הקבוצות הטובות ביותר בליגה קיבלו את הזכות לשחק בליגה השנייה.
בנוסף, התקיימה ליגה חמישית בעונת 1937 - קבוצה ד'.
התפתחות מערך הליגות

| ליגה / שנים | 1936–1937 | 1938 | 1939–1940 | 1941 | 1942–1944 | 1945–1946 | 1947–1949 | 1950–1952 | 1953–1959 | 1960–1962 | 1963–1969 | 1970 | 1971–1989 | 1990–1991 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | בית א | טורניר האמנים | בית א | בית א | מלחמת העולם השנייה | בית I | בית I | קלאס א | קלאס א | קלאס א | קלאס א, קבוצה ראשונה | קלאס א, הליגה הבכירה | ליגת העל | ליגת העל |
| 2 | ליגה ב |  | קבוצה ב | לא נערכה | מלחמת העולם השנייה | קבוצה ב | קבוצה ב | קלאס ב | קלאס ב | קלאס ב | קלאס א, קבוצה שנייה | כיתה א, קבוצה ראשונה | ליגה א | ליגה א |
| 3 | קבוצה ב |  | לא נערכה | לא נערכה | מלחמת העולם השנייה | קבוצה III | לא נערכה | לא נערכה | לא נערכה | לא נערכה | קלאס ב | קלאס א, קבוצה שנייה | ליגה שנייה | ליגה שנייה |
| 4 | קבוצה ג |  | לא נערכה | לא נערכה | מלחמת העולם השנייה | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | קלאס ב | לא נערכה | הליגה השנייה |
| 5 | קבוצה ד |  | לא נערכה | לא נערכה | מלחמת העולם השנייה | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית |
| 6 | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | מלחמת העולם השנייה | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית | אליפויות ברמה הרפובליקנית |
7+: אליפויות ברמה האזורית
הערות שוליים

1 2 3 4  ראו מערך בטבלה
| כדורגל בברית המועצות  |
| --- | --- | --- |
| ניהול | פדרציית הכדורגל הסובייטית • ועדת הספורט של ברית המועצות • קבוצות • תחרויות |  |
| תחרויות ליגה | ליגת העל • ליגת המשנה הסובייטית • הליגה הסובייטית השנייה |  |
| תחרויות ליגה נוספות | אליפות אוקראינה הסובייטית בכדורגל • אליפות ארמניה הסובייטית בכדורגל • אליפות אוזבקיסטן הסובייטית בכדורגל • אליפות אזרבייג'ן הסובייטית בכדורגל • אליפות בלארוס הסובייטית בכדורגל • אליפות רוסיה הסובייטית בכדורגל |  |
| תחרויות גביע | הגביע הסובייטי • גביע הפדרציה הסובייטי • גביע רוסיה הסובייטית בכדורגל • הסופר קאפ הסובייטי |  |
| נבחרות | הנבחרת הלאומית • הנבחרת הצעירה • עד גיל 19 • עד גיל 16 |  |
| תחרויות עבר | אליפות האימפריה הרוסית בכדורגל • גביע טוסמן |  |
| ברית המועצות במפעלים האירופיים | דינמו קייב • שחטאר דונצק • דינמו • זניט • טורפדו • לוקומוטיב • ספרטק • צסק"א |  |
יחסי הונגריה–ספרד

| יחסי הונגריה–ספרד |
| --- | --- |
הונגריה: ספרד


הונגריה: ספרד
שטח (בקילומטר רבוע)
93,028: 505,370
אוכלוסייה
9,665,063: 47,905,341
תמ"ג (במיליוני דולרים)
212,389: 1,580,695
תמ"ג לנפש (בדולרים)
21,975: 32,996
משטר
רפובליקה: מונרכיה חוקתית

שגרירות ספרד בבודפשט
יחסי הונגריה–ספרד הם יחסי החוץ בין הונגריה לספרד. שתי המדינות חברות מלאות בנאט"ו ובאיחוד האירופי.
היסטוריה

בשנת 1198 נשא אימרה הראשון, מלך הונגריה, את בתו של אלפונסו השני, מלך אראגון, קונסטנצה מאראגון לאישה. בשנת 1235 התחתן חיימה הראשון, מלך אראגון, עם יולאנטה מהונגריה, בתו של אנדראש השני, מלך הונגריה.
בשנת 1526 נהרג לאיוש השני, מלך הונגריה, בקרב מוהאץ', ובעקבות כך הומלך פרדיננד מאוסטריה למלך הונגריה, בעוד אחיו קרל החמישי, קיסר האימפריה הרומית הקדושה, שלט באותה העת אף על ספרד ההבסבורגית. בעקבות כך לחמו שתי הממלכות זו לצד זו במלחמת שלושים השנים, ואצילים ספרדים שתמכו בבית הבסבורג אף עברו להונגריה לאחר תבוסתם במלחמת הירושה הספרדית.
בשנת 1920 כוננה הונגריה יחסים דיפלומטיים עם ממלכת ספרד, אשר נמשכו אף לאחר התפטרותו של אלפונסו השלושה עשר, מלך ספרד, והקמת הרפובליקה הספרדית השנייה. ב-13 בינואר 1938, בעיצומה של מלחמת האזרחים בספרד, ניתקה הונגריה את יחסיה עם הרפובליקה הספרדית וכוננה יחסים דיפלומטיים עם ספרד הלאומנית. במהלך מלחמת העולם השנייה הצטמצמו היחסים הדיפלומטיים הדו-צדדיים בין המדינות. משנת 1944 הציל השגריר הספרדי הצעיר בבודפשט, אנחל סאנס בריס, את חייהם של כמעט חמשת אלפים יהודים הונגרים.
ב-22 באוגוסט 1946 כוננה הונגריה יחסים דיפלומטיים עם הממשלה הספרדית הרפובליקנית הגולה שבסיסה בפריז, אולם היחסים נותקו בשנת 1950. למרות זאת הונגריה לא כוננה יחסים עם ממשלת פרנקו, ורק בשנת 1977 לאחר החזרת המונרכיה בספרד כוננו שתי המדינות יחסים דיפלומטיים מחדש. כינון היחסים הדיפלומטיים סלל את הדרך להקמת מסגרת מוסדית לשיתוף פעולה דו-צדדי. בשנת 1977 בנושא הגנת הצומח, בשנת 1978 בענייני וטרינריה, בשנת 1979 בנושאים טכניים ומדעיים, בשנת 1980 בהובלות דרכים בינלאומיות, בשנת 1982 בנושאי תיירות, בשנת 1985 בשיתוף פעולה כלכלי ותעשייתי ובשנת 1988 בהימנעות מהליכי מיסוי כפול והסגרה והליכים פליליים. הסכמים דו צדדיים בנושא סיוע משפטי נכרתו על ידי שני הצדדים.
בשנה העשירית ליחסים דיפלומטיים מלאים, ביולי 1987, ביקרו חואן קרלוס הראשון, מלך ספרד, ואשתו המלכה סופיה בבודפשט ונפגשו עם מזכ"ל הוועד המרכזי של מפלגת העם הסוציאליסטית ההונגרית, יאנוש קאדאר. בנובמבר 1988 ביקר ראש ממשלת הונגריה קארוי גרוס (אנ') במדריד.
לאחר חילופי השלטון בהונגריה המשיכו היחסים הבילטרליים המבוססים להתפתח בצורה חלקה. בשנת 1990 בוטלה דרישת הוויזה בין שתי המדינות. לאחר מספר ביקורי שרים, הגיע ראש הממשלה יוז'ף אנטל לביקור קצר במדריד ביוני 1991 בחברת השר לעניינים כלכליים בינלאומיים בלה קאדר. באותה שנה הגיעה המלכה סופיה מספרד לבודפשט לביקור פרטי בחברת אחותה הנסיכה אירנה.
נציגויות דיפלומטיות

הונגריה מחזיקה בספרד שגרירות במדריד וקונסוליות בברצלונה, בילבאו, חיחון, מאלגה, פלמה דה מיורקה, סנטה קרוס דה טנריפה וולנסיה.
ספרד מחזיקה בהונגריה שגרירות בבודפשט.
יונה (קבוצת כוכבים)

| יונה Columba |
| --- | --- |
  מפת קבוצת הכוכבים יונה
 סמליות:  צורת יונה
 עלייה ישרה:  6 שעות
 נטייה:  °‏35-
 שטח נראה:  270 מעלות מרובעות
 דירוג שטח נראה:  במקום ה־54
 מספר כוכבים בבהירות נראית < 3:  1
 הכוכב הבהיר ביותר:  α ביונה (פקט)
 בהירות נראית הכוכב הבהיר:  2.6
 מערכות כוכבים גובלות:  ארנבת  ירכתי הספינה  כלב גדול  כן ציור  מפסלת
 נראית בין קוי הרוחב °‏45 ו־°‏90- מומלץ לצפות בשעה 21:00 במהלך חודש פברואר
יונה היא קבוצת כוכבים לא בולטת בשמי הדרום, דרומית לקבוצת הכלב הגדול. הקבוצה הוגדרה במאה ה-16 על ידי האסטרונום ההולנדי פטרוס פלאנציוס ונקראה במקור "היונה של נוח" על שם היונה מסיפור המבול התנכי.
כוכבי הקבוצה

α ביונה (פקט) הוא כוכב לבן-כחלחל במרחק של כ-270 שנות אור. מקור שמו של הכוכב הוא פאחיטה - יונה בערבית. בהירותו היא מדרגה 2.6 והוא הכוכב הבהיר ביותר בקבוצה והיחידי עם בהירות מדרגה מתחת ל-3.
β ביונה הוא כוכב כתום במרחק של כ-85 שנות אור. בהירותו היא מדרגה 3.2.
μ ביונה הוא כוכב הסדרה הראשית כחול (סוג ספקטרלי O9.5 V) במרחק של כ-1,300 שנות אור ועם בהירות מדרגה 5.1. זהו כוכב בורח עם מהירות של כ-100 קילומטר לשנייה ביחס לכוכבי הגלקסיה. הכוכב הוא אחד מתוך שלושה כוכבים בורחים (השניים האחרים הם 53 בטלה ו-AE בעגלון), שנראה שיצאו מנקודה אחת בקבוצת אוריון לפני כ-3 מיליון שנים. הסבר אפשרי לכך הוא שהכוכבים היו חלק ממערכת של ארבעה כוכבים שאחד הכוכבים בה הפך לסופרנובה והעיף את השלושה האחרים בכיוונים שונים.
כדורגל באוסטריה

הכדורגל הוא ספורט מאוד פופולרי באוסטריה. הוא מנוהל על ידי הגוף הלאומי התאחדות הכדורגל האוסטרית שהוקמה בשנת 1904.
תחרויות מקומיות

תחרות הליגה העיקרית במדינה היא הבונדסליגה האוסטרית, אשר הוקמה בשנת 1974. הליגה האוסטרית הראשונה הוקמה גם כן בשנת 1974 ותחרות זו והיא הליגה השנייה באוסטריה. הגביע האוסטרי הוא הגביע הלאומי של אוסטריה, והמועדונים שזכו בגביע מעפילים לסיבובים המוקדמים של ליגת האלופות והליגה האירופית. הסופר קאפ האוסטרי הוא גביע שבו נפגשות האלופה ומחזיקת הגביע למשחק אחד.
מערכת הליגות

| רמה | ליגה | ליגה | ליגה | ליגה | ליגה | ליגה | ליגה | ליגה | ליגה |
| --- | --- | --- | --- | --- | --- | --- | --- | --- | --- |
1: הבונדסליגה האוסטרית 10 מועדונים
: ↓↑ 1 מועדון
2: הליגה האוסטרית הראשונה 10 מועדונים
: ↓↑ 1-2 מועדונים
: ↑ 0-1 מועדון
| 3 | ליגת אזור מזרח 16 מועדונים | ליגת אזור מזרח 16 מועדונים | ליגת אזור מזרח 16 מועדונים | ליגת אזור מרכז 16 מועדונים | ליגת אזור מרכז 16 מועדונים | ליגת אזור מרכז 16 מועדונים | ליגת אזור מערב 16 מועדונים | ליגת אזור מערב 16 מועדונים | ליגת אזור מערב 16 מועדונים |
: ↓ 2-5 מועדונים
: ↑ 1 מועדון
| 4 | Landesliga Burgenland 17 מועדונים | Landesliga Niederösterreich 16 מועדונים | Wiener Stadtliga 16 מועדונים | Landesliga Steiermark 16 מועדונים | Landesliga Oberösterreich 14 מועדונים | Landesliga Kärnten 16 מועדונים | Landesliga Salzburg 16 מועדונים | Tiroler Liga 16 מועדונים | Landesliga Vorarlberg 14 מועדונים |
: ↓↑ מספר המועדונים עשוי להשתנות
| 5+ | Burgenland state leagues 3 ליגות | Lower Austria state leagues 6 ליגות | Vienna city leagues 5 ליגות | Styria state leagues 3 ליגות | Upper Austria state leagues 4 ליגות | Carinthia state leagues 3 ליגות | Salzburg state leagues 4 ליגות | Tirol state leagues 6 ליגות | Vorarlberg state leagues 6 ליגות |
נבחרת לאומית

מאמר ראשי: נבחרת אוסטריה בכדורגל
אצטדיונה הביתי של הנבחרת האוסטרית הוא אצטדיון ארנסט האפל אשר בווינה. הנבחרת העפילה לגביע העולם בכדורגל בפעם האחרונה במונדיאל 1998 ושיחקה באליפות אירופה בכדורגל פעמיים, כאשר הייתה המארחת (לצד שווייץ) ביורו 2008, וכאשר עלתה מהמוקדמות ליורו 2016.
ראו גם

הדרבי של וינה
לאון רבינוביץ

| --- | --- |

 לידה:  2 בינואר 1862 Brestovitsa, האימפריה העות'מאנית 
 פטירה:  1938 (בגיל 75 בערך) סנקט פטרבורג, ברה"מ 
 מדינה:  האימפריה הרוסית 
 
יהודה לייב (לאון) רבינוביץ (בכתיב שנהג בזמנו: ראבינאוויץ; נודע בשם העט: איש יהודי; א' בשבט תרכ"ב, 2 בינואר 1862 – ה'תרצ"ח, חורף 1937–1938) היה סופר ועיתונאי יהודי, מו"ל ועורך "המליץ".
קורות חיים

נולד בעיירה ברסטוביץ הסמוכה להורדנה, אמו הייתה מושה בת הרב אברהם צבי איזנשטט מחבר "פתחי תשובה", היא הייתה שוחרת ידע ובקיאה בתנ"ך, ולימדה את בנה את השפה הגרמנית. אביו אברהם, נפטר בהיותו בן שלושה חודשים. בצעירותו למד בישיבת וולוז'ין ובישיבת מיר, ואחר כך ב"קיבוץ הפרושים" אשר באיישישוק. בהמשך החל בלימודי רפואה באוניברסיטת קניגסברג, ואחר כך עזב את לימודי הרפואה ונסע ללמוד מדעי הטבע בסורבון שבפריז.
ב-1887 התחיל לכתוב מאמרים ולפרסמם בכתבי עת עבריים בני התקופה, ביניהם כתב העת המליץ. שנה לאחר מכן הוזמן לערוך את כתב העת "המגיד". ב-1890 הזמין אותו אלכסנדר צדרבוים (אר"ז) לשמש כעוזרו בעריכת "המליץ", ולאחר מותו שימש בפועל כעורך כתב העת. רבינוביץ החליף רשמית את יצחק (ארנולד) גולדנבלום, חתנו של אר"ז, כעורך המליץ, רק ב-13 בדצמבר 1899, והיה עורכו של העיתון עד סגירתו ב-1904. בשנת 1899 הוציא רבינוביץ לאור את מאסף "הגן", מאסף לספרות ומדע.
לאחר סגירת "המליץ", פרסם חלק ממאמרי המערכת שכתב, בספר בשם "הירושה והחינוך".
הוא ניסה את כוחו בתחום העיתונות גם לאחר דעיכת וסגירת "המליץ", תקופה מסוימת הוציא לאור יומון יידי בשם "דער טאג" (היום) שנסגר לאחר תקופה קצרה. אחר הוציא ירחון, אף הוא ביידיש, בשם "בלעטער פון מאן-בוך" שעסק במדע פופולרי.
בשנות חייו תחת השלטון הסובייטי, עמד זמן קצר בראש הקהילה היהודית בפטרוגרד, אבל עד מהרה הסתלק מהזירה הציבורית. לפי גצל קרסל, שימש רבינוביץ בסוף ימיו כשמש בבית כנסת בלנינגרד. באוקטובר 1926 הוא הביא את ברכת קהילת לנינגרד לוועידת הרבנים שהתכנסה בקורוסטן.
הוא נפטר בסוף שנת 1937 או ראשית 1938 ביום שישי, ובניו קברו אותו במהלך השבת בלי לקיים טקס הלוויה.
גלריה

מימין: מנחם מנדל דוליצקי, לאון רבינוביץ (עומד) ויעקב מזא"ה, 1885. על השולחן תמונתם של פרץ סמולנסקין ואחרים
תצלום קבוצתי של המשתתפים בוועידת מינסק, בקיץ 1902. בשורה הראשונה נראים, בין היתר: חמדה בן יהודה, שמואל יעקב יצקן, נחום סוקולוב, ישראל יסינובסקי, שמואל ליב ציטרון, מרדכי בן הלל הכהן, משה ליב לילינבלום, ליאון רבינוביץ, שמואל צ'רנוביץ
הערות שוליים

↑  אחיו מאמו היה יצחק כהן, ראו עליו: דוד תדהר (עורך), "יצחק כהן", באנציקלופדיה לחלוצי הישוב ובוניו, כרך ב (1947), עמ' 1048.
↑  יוסף דניאל וואלאך, הגן, המגיד, 30 בדצמבר 1899
↑  ג. קרסל, קו אחד ושאלת המשכו: (לדרכה של העתונות העברית) | ב. יהודה ליב (ליאון) רבינוביץ, דבר, טור 1, 24 בספטמבר 1961
↑  הועידה הראשונה של רבני רוסיה הסובייטית, דואר היום, 15 בדצמבר 1926
| --- | --- |
בקרת זהויות :  NLI: 987007312979405171  BnF: cb12993264c (data)  GND: 17376519X  ISNI: 0000 0000 4168 1720  LCCN: no2001041372  NDL: 00551470  NTA: 301338604  SUDOC: 243325908  VcBA: 495/244147  VIAF: 58730970   WorldCat (עם VIAF): 58730970 
"האסם" מאסף לספרות ולמדע, בדפוס ש. סוקולובסקי, 1897 סנקט פטרבורג. לחצו על התמונה לדפדוף בספר מעמוד 7
יחסי הונגריה–סרביה

| יחסי הונגריה–סרביה |
| --- | --- |
הונגריה: סרביה


הונגריה: סרביה
שטח (בקילומטר רבוע)
93,028: 77,474
אוכלוסייה
9,665,063: 6,724,294
תמ"ג (במיליוני דולרים)
212,389: 75,187
תמ"ג לנפש (בדולרים)
21,975: 11,181
משטר
רפובליקה

שגרירות סרביה בבודפשט
יחסי הונגריה–סרביה הם יחסי החוץ בין הונגריה לבין סרביה. שתי המדינות חולקות 151 ק"מ של גבול משותף. ישנם כ-254,000 אנשים ממוצא הונגרי המתגוררים בצפון סרביה (במיוחד בוויבודינה) וכ-7,000 אנשים ממוצא סרבי החיים בהונגריה.